**Сърбия затваря границите си**

От 15 ч. днес Сърбия спира пропускането на всички български и чужди граждани, с изключение на ТИР-овете, на ГКПП Калотина и на ГКПП Връшка чука. От 15 ч. предстои пълно затваряне на всички сухопътни, въздухоплавателни и речни граници на Сърбия за всички пътници и моторни превозни средства.

Мярката няма да важи за товарните превози по сухопътна, жп и речна граница, където всички МПС с товари ще продължат да преминават, както към момента с конвой. Мярката се очаква да не важи за дипломати, акредитирани в Р Сърбия, а изключения от мярката по хуманитарни случаи ще се правят след разрешение от сръбската държава.

На ГКПП Калотина-Градина се намира консул от Генералното ни консулство в Ниш, който по указания на посланика ни в Белград остава там и следи ситуацията. В момента от сръбска страна няма натрупване на леки автомобили. Опашката от тирове е повече от 10 км, но са пропускани през границата.